Title: El triangle musical. Fitxa de treball
Course: Tecnologia 1r ESO

 | Potser alguna vegada, quan has sentit una peça musical, has anat a un concert, o quan estàs escoltant música al teu reproductor MP3, t’han vingut ganes de fer un instrument. Amb aquest material et presentem una proposta per acostar-te als materials i les eines de l’aula de tecnologia i fer els teus propis instruments

Sabies que...

Els lutiers són els artesans o tècnics constructors d’instruments. Aquests coneixen les propietats dels materials i els utilitzen segons és el cas

Des de ben antic hi ha hagut instruments musicals. La primera classificació es va fer a la Xina cap al s. IV ANE i els agrupaven segons els materials amb que es feien: metall, pedra, seda, bambú, terra, fusta, carabassa i pell.

La divisió occidental prové, com en altres coses, dels grecs i aquests els van dividir en: corda, vent i percussió. En una revisió sobre la classificació dels instruments, feta el 1914 per Hornbostel-Sachs, es van definir: Idiòfons, membranòfons, cordòfons i aeròfons. El triangle va passar a formar part dels idiòfons o autoressonadors

Parlar de música és parlar de so, que és provocat per una vibració. Aquest aspecte és encara més important en els instruments de percussió

Les propietats físiques dels materials poden ser modificades. Aquesta modificació la podem fer en fred o en calent. Sovint els canvis en les propietats modifiquen allò que podien fer abans

Explora i investiga

Amb tot allò que recullis fes-ne un document utilitzant el programari de tractament de textos.

1. Què és necessita per fer vibrar un triangle i que aquest produeixi un so? I, com ha de ser aquest element?

2. Un dels metalls que s’utilitza en música és l’acer. Quines propietats físiques té l’acer?

3. Amb l’acer, com amb altres metalls, es podem barres i varetes de diferents formes i tamany, quina propietat és la que ens ho permet?

4. Què passa quan dobleguem una vareta d’acer? Perquè no torna a la seva situació original?

5. Quines eines farem servir per fer aquest instrument amb aquest material? I quines operacions farem amb cadascuna?

Construeix

Ara, després d’aquest recorregut per descobrir el triangle, si no el coneixies, et proposem que et facis el teu propi triangle. Per a fer-ho només has de seguir la pauta que et proposem tot seguit. Cal que tinguis a mà una còpia del plànol de l’instrument (MA_datzet_101_pla.pdf).

El material que utilitzarem és vareta de Ø6mm (570mm) i paper de vidre de metall

Les eines són les que hauràs definit en l’activitat de recerca.

El procés que seguiràs per fer el teu triangle és el següent:

1. Tallar la vareta a la llargada necessària per fer l’instrument i polir-la pels extrems

2. Marcar la primera part a 15 cm d’un extrem. Per a fer-ho pintarem amb un guix la vareta i farem la marca amb un llapis o una punta de marcar o bé encintant la vareta amb cinta de pintor i fent-hi la marca.

3. Doblegar cada punt marcat a 60 graus

4. Marcar la segona part a 15,5 cm del primer punt marcat

5. Doblegar cada punt marcat a 60 graus

6. Marcar la tercera part a 15 cm

7. Acabat de doblegar la vareta del triangle hem de fer el picador, que tindrà una mida d’11cm

5. Polir el picador pels dos extrems

9. Fer la memòria del projecte (mira’t el model que et donarà el teu/va professor/a)